Η διαφήμιση και η προστασία του καταναλωτή
Creators: name: Γεωργαλή, Δήμητρα Κωνσταντίνου
Publisher: name: Aristotle University of Thessaloniki
Year: 2016
Subjects: Δίκαιο προστασίας καταναλωτή
Διαδικτυακή διαφήμιση
Consumer protection law
Internet advertising

description: Η βιομηχανία της διαφήμισης αποτελεί έναν από τους ταχύτερα εξελισσόμενους τομείς στην παροχή υπηρεσιών. Έντονη εμφανίζεται η σημασία της στον οικονομικό χώρο, καθώς διαδραματίζει σημαντικό ρόλο στην ανάπτυξη του οικονομικού ιστού των σύγχρονων οικονομιών. Δεν πρέπει να αγνοείται όμως και η έντονη κοινωνική της διάσταση, που έγκειται στην πληροφόρηση του καταναλωτή και στην προσπάθεια χειραγώγησής του. Συνταγματικό έρεισμα, κατά την πλειοψηφούσα γνώμη, βρίσκει στο Άρθρο 5 παρ.1, το οποίο αναφέρεται στην προσωπική ελευθερία υπό ευρεία έννοια, δηλαδή υπό την άποψη αυτή η διαφήμιση αποτελεί ουσιώδες συστατικό στοιχείο της ελεύθερης αγοράς και συνιστά άμεση απόρροια της οικονομικής ελευθερίας. Ωστόσο, έχουν διατυπωθεί και άλλες απόψεις κάνοντας λόγω για συνταγματική προστασία της διαφήμισης στην παρ.3 του ανωτέρω άρθρου καθώς επίσης και στο Άρθρο 14. Στην Ελληνική έννομη τάξη το νομικό πλαίσιο που διέπει την διαφήμιση και κατ΄ επέκταση την προστασία του καταναλωτή απαντάται στο Ν 2251/1994, όπως αυτός τροποποιήθηκε με το Ν 3587/2007 (μετά την ενσωμάτωση της Οδηγίας 2005/29 για τις αθέμιτες εμπορικές πρακτικές), ενώ για πρώτη φορά θεσπίστηκε νομικό πλαίσιο με το Ν 1961/1991, ο οποίος αποτέλεσε νόμο-πλαίσιο και η διάρκεια του ήταν 3ετής. Έντονα ωστόσο είχε απασχολήσει τη θεωρία και τη νομολογία το ζήτημα της εφαρμογής του Ν 146/1914, για τον αθέμιτο ανταγωνισμό στην περίπτωση όπου θιγούν τα συμφέροντα του καταναλωτή, λόγω της παραβίασης βασικών αρχών της διαφήμισης, όπως είναι η αρχή της αλήθειας, η οποία επιτάσσει η διαφήμιση να ανταποκρίνεται στην πραγματικότητα, να είναι σαφής και ακριβής και η αρχή της αντικειμενικότητας, η οποία απαιτεί να αναφέρονται οι πραγματικές ιδιότητες του διαφημιζομένου αγαθού και είναι άμεσα συνυφασμένη με την αρχή της εντιμότητας. Εν συνεχεία, εξετάζεται η έννοια της εμπορικής διαφήμισης, η οποία συνίσταται στην ανακοίνωση που πραγματοποιείται με οποιοδήποτε μέσο και με οποιαδήποτε μορφή, ανεξάρτητα από τον τρόπο εξωτερίκευσης της. Παράλληλα αποσαφηνίζονται οι έννοιες των συμβαλλομένων μερών (καταναλωτή, προμηθευτή) και οι συμβατικές σχέσεις που δημιουργούνται κατά την διενέργεια της διαφήμισης. Επίσης, παραθέτονται οι ειδικότερες μορφές διαφήμισης (παραπλανητική, επιθετική, έμμεση, συγκριτική και άμεση), και οι απαιτούμενες προϋποθέσεις που πρέπει να τηρούνται από τους διαφημιζομένους, προκειμένου η συναλλακτική απόφαση του καταναλωτή να μην επηρεάζεται. Ιδιαίτερη αναφορά γίνεται στη Διαφήμιση στο χώρο του Διαδικτύου και ειδικότερα στην χρησιμοποιούμενη μέθοδο διαφημιστικής προώθησης με την αποστολή μη αιτηθείσας ηλεκτρονικής επικοινωνίας, κάνοντας αναφορά στο ΠΔ 131/2003 για το ηλεκτρονικό εμπόριο που ρυθμίζει το ζήτημα του επιτρεπτού των εμπορικών επικοινωνιών και στο Ν 3471/2006, ο οποίος αφορά την προστασία των προσωπικών δεδομένων και της ιδιωτικής ζωής στο χώρο του ηλεκτρονικού εμπορίου. Τέλος, αναφορά γίνεται στα ένδικα βοηθήματα που μπορούν να ασκήσουν τα ενεργητικώς νομιμοποιούμενα πρόσωπα, δηλαδή ο ίδιος ο καταναλωτής ατομικά, οι ενώσεις καταναλωτών και ο Υπουργός Ανάπτυξης σε περίπτωση παραβίασης των διατάξεων του νόμου, οι οποίες έχουν ως επακόλουθο την πρόκληση βλάβης στους καταναλωτές. Μάλιστα, πέραν της αστικής και διοικητικής προστασίας που παρέχεται, προβλέπεται και η δυνατότητα εξωδικαστικής επίλυσης των καταναλωτικών διαφορών, μέσω της Επιτροπής Φιλικού Διακανονισμού, του Συνηγόρου του Καταναλωτή, της Γενικής Γραμματείας του Καταναλωτή και ειδικότερα της Διεύθυνσης Προστασίας Καταναλωτή και του ελέγχου που ασκείται από ιδιοκτήτες κωδίκων συμπεριφοράς.
description: The advertising industry is one of the most rapidly growing sectors in the provision of services. The importance of advertising in the economic area is intense it plays an important role in developing the economic fabric of modern economies. . But it must be remembered its strong social dimension, which is to inform the consumer and the attempt of manipulation. According to the majority view, constitutional foundation finds in Article 5 paragraph 1, which refers to personal freedom in a broad sense, in this respect, advertising is an essential component of a free market and is a direct consequence of economic freedom. However, there have been other views by referring to the constitutional protection of advertising in paragraph 3 of this Article as well as in Article 14. In Greek law the legal framework governing the advertising and therefore consumer protection is found in N. 2251/1994, as modified by Law 3587/2007 (following the transposition of Directive 2005/29 on unfair commercial practices) while for the first time establishes a legal framework by law 1961/1991, which was a framework law and the duration was 3 years. Intensely was concern both theory and jurisprudence the question of the application of Law 146/1914 on unfair competition in the event detrimental to customers' interests, because of the violation of basic principles of advertising, such as the principle of truth, which requires advertising to reflect reality, to be clear and precise and the principle of objectivity, which requires state the actual properties of the advertiser's goods and is closely linked to the principle of honesty. Then investigated the concept of commercial advertising, which is the communication effected by any means and in any form, regardless of the manner of externalization. Also, clarified the concepts of the parties (consumer, supplier) and the contractual relationship established when carrying advertising. Moreover, lists the specific forms of advertising (misleading, aggressive, direct, comparative and direct), and the necessary conditions which must be complied with by the advertisers, so that the transaction consumer decision not affected. Particular reference is made to the Advertising on the Internet and particularly the advertising promotion method used to send spam mails or junk mails, making reference to the PD 131/2003 on electronic commerce that regulates the issue of the admissibility of commercial communications and N. 3471/2006 , which concerns the protection of personal data and privacy in electronic commerce. Finally, reference is made to remedies that can bring the locus of qualified persons, who are the consumer himself individually, consumer associations and the Minister of Development in case of violation of the law, which have as a consequence damaging to consumers. In addition to civil and administrative protection which offered to the persons mentioned above, provided the possibility of court settlement of consumer disputes by the Commission Amicable Settlement of the Consumer Ombudsman, the General Secretariat of Consumer and particularly the Division of Consumer Protection and control exercised by owners codes of conduct.